Sari Palmgren

Sari Palmgren (s. 19. joulukuuta 1976) on suomalainen tanssitaiteilija.  Hän on valmistunut tanssitaiteen maisteriksi Teatterikorkeakoulusta vuonna 2004. 

Palmgren on toiminut laajasti tanssitaiteen eri alueilla freelancetanssijana, yhteisötaiteilijana, koreografina ja tanssinopettajana. Palmgrenin viimeisimpiä töitä on seitsemässä maassa kuvattu tanssidokumenttielokuva Connective Patterns (Ensi-ilta Loikka tanssielokuvafestivaaleilla 2015), kuolemaa käsittelevä kvartetto Mortal road movie (2014 Routa company) ja ympäristöaiheinen tanssimusiikkiteos The Earth Song (Zodiak – Uuden tanssin keskus 2013),  ja Minun nimeni on- yhteisötaideprojektit Kannelmäkeen ja Vuosaareen 2012-2015. Palmgrenin viimeaikaiset työt ovat syntyneet dokumentaatiosta, yhteiskunnan rakenteista, ympäristön tilasta, musiikista, energiasta ja dynaamisesta liikkeestä. 

Sari Palmgren on toiminut tanssinopettajana muun muassa Länsi-Suomen opiston vuoden kestävällä tanssitaidelinjalla, Tanssille ry:n ammattilaistunneilla, Zodiak – Uuden tanssin keskuksessa ja Footlight-tanssikoulussa. Palmgren on ollut mukana erilaisissa ympäristö-ja poikkitaiteellisissa projekteissa muun muassa British Councilin ilmastolähettiläänä Challenge Europe projektissa 2009-2010 ja Kedja Sustainable Think Tankissa. Hän on myös Arts Management Helsingin taiteilijajäsen. 

Taiteen edistämiskeskus on myöntänyt Palmgrenille kolmen vuoden valtion taiteilija-apurahan 2016-2018.    

 Tunnetuimmat teokset 
Näyttämöteokset

Licking things, Zodiak – Uuden tanssin keskus 2016

Mortal road movie, Kvartetto neljälle naistanssijalle kuolevaisuudesta ja matkan tekemisestä. Routa Dance company 2014. 

The Earth Song, ympäristöaiheinen tanssimusiikkiteos, Zodiak – Uuden tanssin keskus 2013. Laaja Kotimaan kiertue vuonna 2016. 

Lost missing and Forgotten -site specific teos, Etelä-Koreassa osittain hylättyyn kerrostaloon tehty teos. Teoksen tuottivat Tanssin tiedotuskeskus/Korea Arts Management KAMS 2012.

Animal motion, sooloteos ihmisen ja eläimen liikkeestä ja samankaltaisuudesta Zodiak – Uuden tanssin keskukseen 2010.

Immersiiviset ja Site specific -teokset

Aidatut unelmat, Kävelyesitys Kaarelan alueella, Kanneltalo, Zodiak – Uuden tanssin keskus, Helsingin juhlaviikot 2017 ja 2018.

Utopia (empatiasta) 2015-2019, Ensi-ilta 4.9.2015 Grey Cube Festival / Korkeasaaressa
Muut esitykset: Kajaanin taidemuseossa 2016, Generaattori/ Kajaani 2016, Porin taidemuseossa 2016, Täydenkuun tansseilla 2017.

Tanssielokuvat

Kotivideot, Minun nimeni on- hankkeessa valmistuneet kolme tanssielokuvaa, jotka on tehty yhdessä osallistujien kanssa heidän kodeissaan. 

Tourist 1 min. lyhytelokuva 2015. 

Connective Patterns Tanssielokuva seitsemän koreografi-tanssijan päivästä Aasiassa ja Euroopassa. Ensi-ilta Loikka tanssielokuvafestivaalilla 2015. 

Minun nimeni on -Kannelmäki 17 lyhytelokuvaa, joissa esiintyjinä on eri ikäisiä kannelmäkeläisiä, kuvauspaikkana Kannelmäki. Tuottajana: Zodiak – Uuden tanssin keskus ja Helsingin kaupunki

Minun nimeni on -Vuosaari. 17 lyhytelokuvaa, joIssa esiintyjinä on eri ikäisiä vuosaarelaisia, kuvauspaikkana vuosaari. Tuottajana: Zodiak – Uuden tanssin keskus ja Helsingin kaupunki

 Lähteet 

 Aiheesta muualla 
www.zodiak.fi
www.saripalmgren.fi
http://minunnimeni.blogspot.fi
https://tanka.danceinfo.fi/home/artist/533
http://voima.fi/artikkeli/2017/esitystaiteen-tilahairikot/
https://www.hs.fi/kulttuuri/tanssiarvostelu/art-2000005342461.html
https://www.hbl.fi/artikel/nya-infallsvinklar-pa-avgransade-omraden/
http://vimeopro.com/user22415228/minun-nimeni-on-2012-vuosaari
http://vimeopro.com/user22415228/minun-nimeni-on-2013-kannelmaki-my-name-is-2013-kannelmaki
http://www.hs.fi/arviot/tanssi/a1369198289536
http://www.skenet.fi/artikkeli/13/05/earth-song 
http://www.kainuunsanomat.fi/kainuun-sanomat/kulttuuri/matkalla-kuoleman-kulttuuriin/ 

Luokka:Suomalaiset tanssijat
Luokka:Vuonna 1976 syntyneet
Luokka:Elävät henkilöt
Luokka:Suomalaiset koreografit
Luokka:Yhteisötaiteilijat